In 'n koue tegnokratiese toespraak wat weereens sinspeel op "die lelike en afstootlike verlede" het Thabo Mbeki vandag 'n mes in die publiek se gesig gedruk. Verwagtinge dat hy oplaas die erns van die misdaadsituasie in die land sal besef, is wreed teleurgestel.
Al wat Mbeki kon aanbied, was beloftes dat nog 30 000 polisiemanne oor die volgende drie jaar aangestel gaan word om hul geledere op 180 000 te staan te bring. Gegewe die korrupsie, onbekwaamheid en misdaadgeneigdheid (25% van alle polisiemanne beskik oor misdaadrekords) wat in die polisie heers, gaan dit kwalik enige effek op misdaadvlakke uitoefen.
Mbeki het nie die boodskap gekry nie. Die smeekbedes van die sakesektor, die koerantredakteurs, burgerlike aktiviste, maar bowenal die pyn van die derduisende misdaadslagoffers, het nie tot hom deurgedring nie.
Net gisteraand het die BBC se Newswatch 'n program oor misdaad in Hillbrow en ander stedelike gebiede aangebied. Suid-Afrikaanse misdaad is besig om berugter as apartheid te raak. Terwyl die anti-apartheidspropaganda ruimskoots van hiperbool gebruik gemaak het, word die misdaadvlak in die land tans grotendeels onderskat.
Ons leef in anargie en ly elke dag onder die aanslag van moord- en roofbendes.
Soos min ander presidente voor hom, het Mbeki in sy amp gefaal.
хамам этодепутат лобановский
Skrywer Dan RoodtGepubliseer op 9 Februarie 2007 Kategorieë HoofartikelsSleutelwoord Kommentaar, Mbeki druk 'n mes in publiek se gesig, Menings